  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова 2023-тӥ ар пумозь Удмуртиысь эмъюртъёсын укмыс выль маммографъёс ужаны кутскозы. Красногорск но Камбарка ёрос эмъяськонниосын соос уже кутӥсько ни. Со сяна, выль эм тӥрлык Дэри, Кез, Кизнер, Кияса но Каракулино ёрос эмъюртъёсы, Сарапулысь но Воткаысь кар поликлиникаосы вуоз на. Со сярысь Удмуртиысь тазалыкез утёнъя министерстволэн пресс-службаез ивортӥз. Тӥрлыкез «Здравоохранение» йӧскалык ӵектослэн «Модернизация первичного звена здравоохранения» программаез улсын басьто   Тазалыкех утёнъя министерствоын верамзыя, котькуд ар Удмуртиын нылкышноослэн гадьысьтызы лек пыктосэз шараян  500-лэсь трос учыръёсты пусъё. Оглом 7 сюрс 488 кышномурт секыт диагнозэн чаклаське. Туннэ 76 процентаз учырын висён кутсконаз шараяське. Эмчиос нылкышноосты ялан эскериськыны но маммография лэсьяны куро. Сое диспансеризаци улсын быдэстыны луэ. « Диспансеризацилы, дырыз дыръя эскеронъёс ортчылонлы но кышномуртъёслэн асьслэн чакласькемзылы луыса висёнэз шараян арысь аре будэ. Гадьёсты пинал дырысен ик, вирвоштӥськон йылпумъяськем бере нырысетӥ нуналъёсаз аслыд эскерыны кулэ. <…> Вӧсь луэмез, буёл воштӥськемез но «лимонной корочка» кылдэмез, выделениосты, нёредъёслэсь будэмзэс чаклады ке, соку ик эмчилы вазиськоно » Салават Нургалиев, онколог-маммолог Тодэ вайытом, программа улсын Удмуртиысь эмъяськонниосы 2023-тӥ ар пумозь 80-лэсь трос выль тирлык ваёзы. Тегъёс: Тазалык эмъяськонниос тӥрлык Удмуртия  